

**ПРОФЕСИОНАЛНА ГИМНАЗИЯ ПО ХРАНИТЕЛНИ ТЕХНОЛОГИИ И ТЕХНИКА – ГР. ПЛОВДИВ**

гр. Пловдив 4003, бул. „Васил Априлов” № 156, Директор: 032/95-28-38, Секретар: 032/95-50-18,

e- mail:pghtt\_plov@pghtt.net, http://pghtt.net/

**Утвърдил:**

***инж. Людмила Ганчева***

***Директор на ПГ по хранителни технологии и техника***

***ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ В ПРОФЕСИОНАЛНА ГИМНАЗИЯ ПО ХРАНИТЕЛНИ ТЕХНОЛОГИИ И ТЕХНИКА ЗА УЧЕБНАТА 2021- 2022 ГОДИНА***

**Настоящата програма е приета на заседание на педагогическия съвет с протокол №16/14.09.2021 г. и е утвърдена със заповед №РД-1866/14.09.2021 г. на директора на ПГХТТ**

**І. УВОД**

Програмата е изготвена на базата на основни приоритети, а именно да се разгърне потенциала на всяко дете и ученик, да се постигне по-високо качество и по-добър достъп до образование, да се постигне ранна превенция на обучителните затруднения в посока постигане на по-високо качество и по-добър достъп до образование, както и успешна реализация и социализация на ученика. Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи, като е базирана на:

• Закон за предучилищното и училищното образование;

• Стратегия за образователна интеграция на децата и учениците от етническите малцинства;

• Национална стратегия на Р. България за интегриране на ромите (2021 – 2030 г.);

• Закон за защита от дискриминация;

• Конвенция за борба срещу дискриминацията в областта на образованието.

Уязвимите групи ученици имат право на зачитане, уважение и закрила от закона. Отношението на Професионална гимназия по хранителни технологии и техника към тях е основано на признаване на тяхната равнопоставеност и равни възможности. За нас те са важна и пълноценна част от обществото и затова работим за тяхната социална интеграция и социално включване.

При децата в училищна възраст се обръща особено внимание на семейството като част от образователния процес. Предвижда се паралел между интеркултурното образование и образованието на ученици със специални образователни потребности /при приемане на такива/. И в двата случая потенциалните ползи за обществото от преодоляване на пречките пред приобщаването на различните са огромни, а в същото време потенциалните рискове от игнорирането или дискриминирането биха могли да бъдат още по-сериозни. Обхващането на всяко дете с увреждане в училищна възраст в образователната система и изграждането на съответната подкрепяща среда за него е основна дейност за достъп до качествено образование. В резултат от изпълнението на дейностите по изграждане на подкрепяща среда в училище нараства броят на интегрираните деца и ученици със специални образователни потребности, ресурсните учители и другите специалисти, които подпомагат интегрираното обучение.

**II. Анализ на училищната среда.**

Уязвими групи в Професионална гимназия по хранителни технологии и техника са деца и ученици, диагностицирани със специални образователни потребности, хронични заболявания, двигателни увреждания, деца и ученици в риск, деца и ученици, застрашени или жертва на насилие, деца-сираци и полусираци, деца от различни етнически групи и с други идентифицирани нужди. Това налага изграждането на един нов комплекс от умения за общуване и познание за другия. Конкретните действия за подпомагане и предоставяне на

равни възможности пред тези уязвими групи са предизвикателство, което е неделима част от процеса на модернизация на българското образование, което в противен случай ще остане чуждо за голям процент български граждани.

Настоящата училищна програма има за цел да защити правата и интересите и да предостави равни възможности за приобщаване на учениците от уязвими групи, както и ефективното прилагане на училищни политики за подобряване качеството на живот на хората с увреждания, недопускане на дискриминация по признак „увреждане”, осигуряване на равни възможности, пълноценно и активно участие във всички области на училищния живот,както и прилагане на мерки за намаляване риска от COVID-19.

**III. ПОДКРЕПА ЗА ЛИЧНОСТНОТО РАЗВИТИЕ**

Приобщаващото образование е процес на осъзнаване, приемане и подкрепа на индивидуалността на всяко дете или ученик. Приемането и зачитането на неговата уникалност - индивидуалните му потребности и възможности, намират израз в оказването на подкрепата на личностното развитие, която се осъществява във връзка със Закона за училищното и предучилищното образование и Наредбата за приобщаващото образование.

***3.1 Обща подкрепа***

В Професионална гимназия по хранителни технологии и техника се осъществява обща подкрепа за личностно развитие в изпълнение на Наредбата за приобщаващо образование. Общата подкрепа е насочена към развитие на потенциала на всяко дете и ученик и включва:

* екипна работа между учителите и другите педагогически специалисти;
* кариерно ориентиране на учениците;
* занимания по интереси;
* библиотечно-информационно обслужване;
* грижа за здравето въз основа на информация от родителя за здравословното състояние на ученика и за проведени медицински изследвания и консултации;
* поощряване с морални и материални награди;
* дейности по превенция на насилието и преодоляване на проблемното поведение;
* превенция на обучителните затруднения

***3.2. Допълнителна подкрепа***

Допълнителната подкрепа се осъществява въз основа на направена оценка на индивидуалните потребности на определено дете или ученик от Професионална гимназия по хранителни технологии и техника.

Оценката на способностите се извършва от специално назначен екип от специалисти, със заповед на Директора на ПГХТТ, съобразно необходимостта на детето и след това се потвърждава от Регионален център за подкрепа на приобщаващото образование.

Учениците за които може да се поиска оценка на способностите са от следните уязвими групи: -деца със специални образователни потребности – в началото на учебната година - деца с хронични заболявания - деца в риск

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

Ако Регионалният център препоръча допълнителна подкрепа, но родителите откажат, Професионална гимназия по хранителни технологии и техника уведомява отдел „Закрила на детето“ по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

При наличие на три и повече деца/ученици в паралелка се осигурява помощник- учител за подпомагане работата на учителите. При необходимост се изработва индивидуална учебна програма по съответните учебни предмети с цел по-лесното възприемане от ученика, а също така се изготвя и индивидуален учебен план. За ученици с изявени дарби също се изработва индивидуален учебен план.

**IV. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| Дейности | Срок | Отговорник | Забалежка |
| Идентифициране на ученици, спадащи към уязвима група, които имат необходимост от обща или допълнителна подкрепа | В хода на учебната 2021/2022 г. | педагогически съветник, класни ръководители , учители |  |
| Оценка на потребности на ученици със СОП. | В хода на учебната 2021/2022 г. | Екип за подкрепа на личностно развитие | не по-късно от 3 месеца след идентифициране на нуждата или насочени от РУО Пловдив |
| Екипна работа на учителите, преподаващи в даден клас | В хода на учебната 2021/2022 г. | класни ръководител, учители, педагогически съветник | В хода на учебната 2021/2022 г. |
| Допълнително обучение по учебни предмети за ученици със системни пропуски по даден учебен предмет, или за които се препоръчва такова обучение в плана за подкрепа. | В хода на учебната 2021/2022 г. | Координатор по чл.7 от наредбата за приобщаващо образование, учителите по съответните учебни предмети. |  |
| Определяне на училищен координатор във връзка с оказване на подкрепа за личностно развитие. | В началото на учебната 2021/2022 г. | Директор |  |
| Кариерно ориентиране | В хода на учебната 2021/2022 г. | Педагогически съветник, класни ръководители |  |
| Анкетно проучване сред учениците и техните родители за установяване потребностите и желанията им и формиране на групи за занимания по интереси. | До края на месец септември 2021 година | Директор, заместник- директор, учители |  |
| Изготвяне на учебни програми за ученици с обучителни трудности, с цел адаптиране на учебното съдържание съобразно индивидуалните потребности на ученика. | В хода на учебната 2021/2022 г. | Преподавателите по съответните учебни предмети | Утвърждава се със заповед на директора на ПГХТТ след обсъждане на ПС и ежемесечно се контролира от РУО |
| Допълнителни консултации по учебни предмети, които се провеждат извън редовните учебни часове | В хода на учебната 2021/2022 г. съгласно утвърден от Директора на ПГХТТ график | ЗДУД |  |
| Награждаване на ученици (морално/ материално) | Постоянен | Директор, заместник- директори | При и по определен повод за поощрение, определени в правилника за дейността на ПГХТТ |
| Осигуряване на подходящи информационни материали и беседи относно кариерното ориентиране на учениците от ПГХТТ. | В хода на учебната 2021/2022 г. | ЗДУД,  класни ръководители, педагогически съветник |  |
| Провеждане на беседи на здравни теми с цел превенция на дадени заболявания и здравословен начин на живот. | В хода на учебната 2021/2022 г | класни ръководители, | Теми, включени в тематичните разпределения за часа на класа |
| Превантивни мерки за недопускане отпадане от училище. | В хода на учебната 2021/2022 г | директор, зам.-директор, учители, педагогически съветник |  |
| Стимулиране участието на учениците в състезания и олимпиади | В хода на учебната 2021/2022 г | учители |  |
| Провеждане на диагностика във връзка с тормоза и агресията в училище. Прилагането на цялостен училищен подход, координирани и последователни усилия за предотвратяване на тормоза и създаване на по-сигурна училищна среда | В хода на учебната 2021/2022 г | педагогически съветник |  |
| Провеждане на беседи в часа на класа относно приемането на „различните“. | В хода на учебната 2021/2022 г | Класни ръководители |  |
| Изготвяне на планове за краткосрочна подкрепа на деца в риск от отпадане. | В хода на учебната 2021/2022 г | Координатор |  |

**V. ОЧАКВАНИ РЕЗУЛТАТИ**

1. Гарантиране на достъпа на всеки ученик до подкрепа за личностно развитие, в зависимост от неговите индивидуални потребности, с оглед възможността за възникване на затруднения в процеса на обучение и приобщаване и на необходимостта от подходяща подкрепа.

2. Постигане на равнопоставеност и недопускане на дискриминация при провеждане на училищното образование, гаранции за които са създадените условия за обучение на всички ученици заедно, независимо от трудностите и различията, които може да възникнат при ученето и научаването и при участието им в дейността на училището.

3. Сътрудничество между всички участници в процеса на предоставяне на подкрепа за личностно развитие – училището, ученикът, семейството и общността.